钦定古今图书集成/历象汇编/乾象典/第009卷 > 《刘熙释名》 > 《释天》
## 钦定古今图书集成/历象汇编/乾象典/第009卷 > 《刘熙释名》 > 《释天》

天，豫、司兖冀，以舌腹言之，天，显也，在上高显也。青徐，
以舌头言之，天，坦也，坦然高而远也。春曰苍天，阳气
始发，色苍苍也。夏曰昊天，其气布散，皓皓也。秋曰旻
天，旻，闵也，物就枯落，可闵伤也。冬曰上天，其气上腾，
与地绝也。故《月令》曰：“天气上腾，地气下降。”《易》谓之干。
乾，健也，健行不息也。又谓之元，元，悬也，如悬物在上
也。